wannaphong/clean_thaiwikipedia huggingface dataset:
# แคม จีกอนเดต์
แคม จอสลิน จีกอนเดต์ ( เกิดเมื่อวันที่ 16 สิงหาคม ค.ศ. 1982 เป็นนักแสดงชาวอเมริกัน เป็นที่รู้จักในการแสดงบทเควิน วอลช็อก รายการ The O.C. ทางช่องฟอกซ์ และบทไรอัน แม็กคาร์ธี ในภาพยนตร์เรื่อง Never Back Down และในปี 2008 จีกอนเดแสดงบทเจมส์ในภาพยนตร์ดัดแปลงจากนวนิยายดัดแปลงของสเตเฟนี เมเยอร์ เรื่อง ทไวไลท์

ผลงาน
ภาพยนตร์
 ปี  เรื่อง  บทบาท  หมายเหตุ 2004   Mistaken  Joe  Short film 2007  Who's Your Caddy?  Mick  2008  Never Back Down  Ryan McCarthy  MTV Movie Award for Best Fight  2008  American Crude  Kip Adams  2008  Twilight  James  MTV Movie Award for Best Fight Nominated – Best Villain Award – 2009 Scream Awards 2009    Mark Hardigan  2009  Pandorum  Gallo  2011  Five Star Day  Jake Gibson   2010  Easy A  Micah  2010  Burlesque  Jack Miller  2010    Chase   2011    Stephen Morterelli  2011  Priest  Hicks  2011  Trespass  Jonah Collins   2012    Jake Flynn   2012  Making Change  Bishop   2013  Turbo  Snail 1  2013  Plush  Carter  2013  Free Ride  Ray   2014  Red Sky  Butch Masters   2014  In the Blood  Derek Grant   2014  4 Minute Mile  Wes Jacobs   2014  Bad Johnson  Rich Johnson   2014  Nanny Cam    Mark  2016  Broken Vows  Michael   2016  ''The Magnificent Seven  McCann 

โทรทัศน์
 ปี  เรื่อง  บทบาท  หมายเหตุ 2003  CSI: Crime Scene Investigation  Mark Young  Episode: "Feeling the Heat" 2004    Daniel Romalotti Jr  7 episodes 2005  Jack & Bobby  Randy Bongard  5 episodes 2005–06    Kevin Volchok  15 episodes 2012  Seal Team Six: The Raid on Osama Bin Laden  Stunner  TV Movie 2014  Reckless  Roy Rayder  Main role (13 episodes) 2015  Nanny Cam  Mark Kessler  TV Movie 2016–ปัจจุบัน  Ice  Jake Pierce  Main role

รางวัลและชื่อเข้าชิง
 ปี  รางวัล  ประเภท  ผล  ผลงาน 2008  Young Hollywood Awards  One to watch    2008  MTV Movie Awards  Best Fight    Never Back Down 2009  MTV Movie Awards  Best Fight     Twilight 2009  Teen Choice Awards  Choice Movie: Villain    Twilight 2009  Teen Choice Awards  Choice Movie: Rumble     Twilight 2011  Teen Choice Awards Choice Movie Actor: Drama    The Roommate
# กรีก-โรมัน
โลกกรีก-โรมันFerguson, Theresa. My Big Book of Things What I Have Dug Up and That. Nottingham: Nottingham University Press, 2009.  ถ้าใช้เป็นคำคุณศัพท์จะเป็นที่เข้าใจโดยนักวิชาการและนักเขียนสมัยปัจจุบันว่าหมายถึงอาณาบริเวณหรือประเทศที่ได้รับอิทธิพลทางวัฒนธรรมโดยตรงหรือมีความเกี่ยวข้องทางภาษา วัฒนธรรม การปกครอง และศาสนาของกรีก และ โรมัน ความหมายโดยตรงคือ “โลกเมดิเตอเรเนียน” ที่มีศูนย์กลางในบริเวณทะเลเมดิเตอเรเนียนและทะเลดำ
# แดลเมเชีย
แดลเมเชีย  หรือ ดัลมาตซียา  คือภูมิภาคในบริเวณฝั่งตะวันออกของทะเลเอเดรียติกที่ในประเทศโครเอเชียปัจจุบัน บริเวณนี้รวมตั้งแต่เกาะราบทางตะวันตกเฉียงเหนือและอ่าวโคทอร์ทางตะวันออกเฉียงใต้
# เกรียตา การ์บู
เกรตา การ์โบ (18 กันยายน ค.ศ. 1905 – 15 เมษายน ค.ศ. 1990) เป็นนักแสดงชาวสวีเดน-สหรัฐ ในช่วงภาพยนตร์เงียบของฮอลลีวูดและเป็นส่วนหนึ่งในยุคทองของฮอลลีวูด การ์โบเคยได้รับรางวัลออสการ์ รางวัลเกียรติยศในปี 1954 จาก ผลงานการแสดงที่ไม่อาจลืมได้ และในปี 1999 ติดอยู่อันดับ 5 ในการจัดอันดับของสถาบันภาพยนตร์อเมริกันในหัวข้อนักแสดงหญิงยอดเยี่ยมที่สุดตลอดกาล
# อิเล็กโทรป็อป
อิเล็กโทรป็อป  เป็นแนวดนตรีอิเล็กทรอนิกส์ส่วนใหญ่จะเน้นการใช้งานเครื่องสังเคราะห์เสียง แนวเพลงได้เห็นการฟื้นตัวจากความนิยมและมีอิทธิพล ตั้งแต่ช่วงปลายยุค 2000 "อิเล็กโทรป็อป" เป็นคำย่อมาจาก อิเล็กทรอนิกส์ป็อป (electronic pop)
# ซิดิลลา
¸ Ç ç          Ģ ģ   Ķ ķ Ļ ļ Ņ ņ Ŗ ŗ Ş ş Ţ  ţ

ซิดิลลา  หรือ เซดีย์  เป็นสัญลักษณ์รูปร่างคล้ายตะขอ (¸) อยู่ใต้พยัญชนะของอักษรละตินบางตัว เพื่อแสดงเสียงที่ต่างไปจากรูปปกติ เช่น ç ในภาษาฝรั่งเศสจะออกเสียงคล้ายเสียง ซ แต่ c จะออกเสียงคล้ายเสียง ค เป็นต้น

 ที่มา 
thumb|left|ที่มาของซิดิลลา มาจากตัว z ที่เขียนให้มีหาง
ซิดิลลาในช่วงแรกปรากฏอยู่ร่วมกับอักษร c เท่านั้น โดยมีที่มาจากตัว z ในภาษาสเปนที่เขียนให้มีหางเป็นรูปร่างคล้ายตะขอด้านล่าง ชื่อ cedilla เองก็มาจากคำว่า ceda (ซีตา) ซึ่งเป็นชื่อของอักษรดังกล่าว ในปัจจุบันไม่มีการใช้ cedilla ในภาษาสเปนอีกแล้ว แต่ยังคงมีใช้ในภาษาโปรตุเกส ภาษากาตาลา และภาษาฝรั่งเศส

 Ç 
ซิดิลลาใช้กับอักษร c บ่อยที่สุด โดยมักจะใช้เพื่อแยกความแตกต่างกับอักษร c กับ ç เพราะอักษร c ในหลาย ๆ ภาษาจะออกเสียงเป็นเสียงกัก เพดานอ่อน ไม่ก้อง ส่วนอักษร ç จะใช้แทนเสียงเสียดแทรก ปุ่มเหงือก ไม่ก้อง โดยอักษร ç จะใช้แทนเสียงดังกล่าวในภาษาฝรั่งเศส ภาษาโปรตุเกส ภาษากาตาลา ภาษาอุตซิตา และภาษาบาสก์

ในภาษาอื่น ๆ หลาย ๆ ภาษา เช่น ภาษาตุรกี ภาษาเคิร์ด ภาษาตาตาร์ ภาษาอาเซอร์ไบจาน ภาษาเติร์กเมน ภาษาแอลเบเนีย และภาษา Friulian อักษร ç จะใช้แทนเสียงกักเสียดแทรก หลังปุ่มเหงือก ไม่ก้อง (/tʃ/)

 ซิดิลลากับอักษรตัวอื่น ๆ 

นอกจากตัวอักษร ç แล้ว ซิดิลลายังใช้ประกอบกับตัวอักษรอื่น ๆ อีกในหลาย ๆ ภาษา ตัวอักษรที่พบเห็นบ่อยที่สุดคืออักษร ş ซึ่งใช้ในหลาย ๆ ภาษา ได้แก่ ภาษาตุรกี ภาษาโรมาเนีย ภาษาเคิร์ด ภาษาตาตาร์ ภาษาอาเซอร์ไบจาน ภาษาเติร์กเมน ภาษากากาอุซ ซึ่งจะใช้แทนเสียงเสียดแทรก หลังปุ่มเหงือก ไม่ก้อง (/ʃ/)

ในภาษาลัตเวีย ได้ใช้ซิดิลลากับอักษรหลายตัว ได้แก่ ģ ķ ļ และ ņ (ตามตารางทางด้านขวา) เพื่อแสดงลักษณะลิ้นส่วนหน้าสู่เพดานแข็ง อย่างไรก็ตาม เมื่อซิดิลลาประกอบกับอักษร g ซิดิลลาจะเขียนไว้ด้านบนแทน เนื่องจากอักษร g มีหางยาวลงมาด้านล่าง ทำให้เติมตะขอไม่ได้เหมือนอักษรอื่น ๆ

 ซิดิลลากับเครื่องหมายประกอบอักษรอื่น ๆ
# ปตัญชลิ
ปตัญชลิ (เทวนาครี पतञ्जलि) (รุ่งเรืองในราว 150 ปีก่อนคริสตกาล Jonardon Ganeri, Artha: Meaning, Oxford University Press 2006, 1.2, p. 12 หรือศตวรรษที่ 2 ก่อนคริสตกาลS. Radhakrishnan, and C.A. Moore, (1957). A Source Book in Indian Philosophy. Princeton, New Jersey: Princeton University, ch. XIII, Yoga, p.453Gavin A. Flood, 1996) เป็นนักปราชญ์ชาวอินเดีย ผู้แต่งโยคสูตร อันเป็นคัมภีร์สำคัญที่รวบรวมสาระในการปฏิบัติโยคะ และยังเป็นผู้ประพันธ์มหาภาษย อรรถกถาหลักที่อธิบายคัมภีร์อัษฏาธยายีของปาณินิด้วย

 แหล่งข้อมูลอื่น
# ชิน คาเมนไรเดอร์ โปรล็อก
ชิน คาเมนไรเดอร์ โปรล็อก  เป็นออริจินัลวิดีโอที่มาจากละครโทรทัศน์โทคุซัทสึชุดมาสค์ไรเดอร์ วางจำหน่ายเมื่อวันที่ 20 กุมภาพันธ์ ค.ศ. 1992

 ภาพรวม 
เป็นผลงานที่อยู่ในช่วงฉลองครบรอบ 20 ปีมาสค์ไรเดอร์ แต่ว่าได้เปิดตัวในช่วง 21 ปีแทนซึ่งวันครบรอบ 20 ปีดั้งเดิมคือปี ค.ศ. 1991 แต่ทางบันไดในขณะนั้นได้กล่าวว่า ในปีที่แล้วเป็นช่วงฉลองครบรอบ 25 ปีของอุลตร้าแมนและเพื่อหลีกเลี่ยงความซ้ำซ้อน จึงต้องประกาศครบรอบ 20 ปีเป็นปีนี้แทน ซึ่งผลงานเรื่องนี้ห่างหายจากการถ่ายทำ คาเมนไรเดอร์ BLACK RX ที่สิ้นสุดออกอากาศเมื่อเดือนกันยายน ค.ศ. 1989 เป็นเวลา 2 ปี โดยเรื่องนี้บันไดเป็นผู้ออกทุนในการจัดจำหน่าย ลำดับที่ 11 โดยถูกจัดเป็นภาพยนตร์วิดีโอโดยเนื้อหาเป็นการนำเสนอเกี่ยวกับคาเมนไรเดอร์ที่แท้จริง 

 การสร้าง 
โชทาโร อิชิโนโมริ กล่าวถึงผลงานเรื่องนี้ว่าเป็น คาเมนไรเดอร์หมายเลข 0 ที่แท้จริง ซึ่งก่อนหน้านี้เคยกล่าวถึง คาเมนไรเดอร์ BLACK ว่า คาเมนไรเดอร์หมายเลข 0 ที่มีจุดมุ่งหมายเพื่อกลับคืนสู่ต้นกำเนิด โดยเจ้าของต้นฉบับ อิชิโนโมริ ได้นำ คาเมนไรเดอร์หมายเลข 1 มาเป็นต้นแบบ แล้วเปรียบเทียบกับต้นไม้ว่าเป็นลำต้น ส่วนที่เหลือคือกิ่งก้านและใบไม้ โดยหมายเลข 0 หรือ ชิน จึงสอดคล้องว่าเป็นรากของต้นไม้ และข้อความนี้สะท้อนถึงการนำเสนอเกี่ยวกับคาเมนไรเดอร์ที่แท้จริงขึ้นมาอีกครั้ง

และด้วยความมุ่งหมายที่เป็น ผลงานโทคุซัทสึสำหรับผู้ใหญ่ ที่ทำให้แตกต่างจากละครชุดที่ถูกผลิตสำหรับเด็ก จึงได้สร้างผลงานออริจินัลวิดีโอสำหรับผู้ใหญ่ที่ดึงดูดความสนใจในขณะที่เผยแพร่ และ ต้องการที่สร้างคาเมนไรเดอร์ให้เป็นความบันเทิงของผู้ใหญ่ที่สามารถเพลิดเพลินได้ โดยอิชิโนโมริต้องการที่จะสร้างขึ้นด้วยความต้องการที่จะทำเช่นนั้น โดยเน้นมุ่งเป้าไปที่ผู้ใหญ่

แม้ว่าจะเป็นผลงานที่ผลิตในช่วงรัชศกเฮเซย์ แต่สุดท้ายไม่ได้ถูกนับเนื่องจาก มาสค์ไรเดอร์คูกะ ได้ถูกนับเป็นซีรีส์มาสค์ไรเดอร์ยุคเฮเซย์ไปแทน

 เนื้อเรื่อง 
คาซามาสึริ ชิน เป็นอาสาสมัครในโครงการทดลองมนุษย์ เกี่ยวกับเรื่องของวิศวพันธุกรรม ทางด้าน DNA และเซลในร่างการของ มนุษย์วัตถุประสงค์หลักของการทดลอง คือ ต้องการสร้างระบบภูมิคุ้มกัน และ สร้างเซล ของมนุษย์ ให้แข็งแรง เพื่อที่จะสามารถต้านทาน
โรคภัยต่างๆ ได้ และจะทำให้วิทยาศาสตร์การแพทย์เกี่ยวกับ มนุษย์ มีความก้าวหน้า ผลที่ตามมาก็คือ โลกในอนาคต มนุษย์ จะไม่ป่วยเป็นโรคที่น่ากลัวต่างๆ และล้มตายได้อย่างง่ายๆ อีกต่อไป องค์กร ดังที่ว่ากันมานี่มีชื่อว่า ISS 
แต่นั่นคือฉากเบื้องหน้า ของการค้นคว้าและ การทดลองครั้งนี้เท่านั้น วัตถุประสงค์ที่แอบแฝงอย่างแท้จริง คือ การทดลอง เปลี่ยนจากคนธรรมดา ให้เป็น อาวุธชีวภาคที่แข็งแกร่ง ไร้เทียมทาน เป็นประโยชน์เพื่อเอาไปใช้งานในการ ทหาร เท่านั้น และ การทดลองที่ว่านี้ เป็นการทดลองใช้ DNA ของตั๊กแตน ฉีดเข้าไปในร่างกายของมนุษย์ เพื่อเปลี่ยนให้เป็นร่างชีวะภาคที่แข็งแกร่งที่สุด
ชิน คือหนึ่งในมนุษย์ทดลอง โดยมี บิดาของเขาเอง เป็นเจ้าของโปรเจค
ดังกล่าวร่วมทำงานอยู่ด้วย จากนั้นได้มีเหตุการณ์ฆาตรกรรม เกิดขึ้นมากมาย จากเรื่องราวดังกล่าวรู้ไปถึง
CIA ที่นำทีมโดย เจ้าหน้าที่หญิง เซร่า จึงทำการสืบสวน ความลับเกี่ยวกับ องค์กร ISS นี้ 

 ตัวละคร 
คาซามาสึริ ชิน (風祭真) / คาเมนไรเดอร์ชิน (นักรบจักรกลลำดับ 3) (仮面ライダーシン/ 改造兵士レベル 3)แสดงโดย อิชิคาวะ คัตซึอิสะ
อาสึกะ ไอ (明日香 愛) แสดงโดย โนมูระ ยูมิ
คาซามาสึริ ไดมง (風祭 大門) แสดงโดย อิชิฮาเมะ อากิระ
ฮิมุโระ อิวาโอะ (氷室 巌)แสดงโดย ฮาเรดะ ไดจิโร่
จะมีตัวประกอบที่เเสดงโดย อ.โชทาโร่ อิชิโนะโมะริ ด้วย
# ภาวะเศรษฐกิจฟองสบู่
ภาวะเศรษฐกิจฟองสบู่  คือภาวะที่ราคาของสินทรัพย์ เช่นอสังหาริมทรัพย์หรือหน่วยลงทุนต่าง ๆ เพิ่มขึ้นสูงเกินกว่าราคาตามความเป็นจริง จนเกิดอุปสงค์เทียมจากการเก็งกำไรที่ทำให้ราคาเพิ่มสูงขึ้นไปเรื่อย ๆ เป็นวงจร และขยายตัวเหมือนฟองสบู่ โดยส่วนใหญ่ภาวะฟองสบู่นี้จะจบลงเมื่อเกิดเหตุที่ทำให้นักลงทุนเลิกคาดหวังว่าราคาจะเพิ่มขึ้นอีก หรือรัฐบาลออกนโยบายเพื่อดึงราคาลงสู่ภาวะปกติ (เช่นการขึ้นอัตราดอกเบี้ย) จึงทำให้การเก็งกำไรและราคาที่สูงกว่าความเป็นจริงลดลง

ราคาสินทรัพย์ในภาวะฟองสบู่ตั้งอยู่บนสมมติฐานว่าราคาจะเพิ่มขึ้นเรื่อย ๆ ดังนั้น เมื่อราคาเริ่มลดลงภาวะฟองสบู่ก็จะหดตัวลงอย่างรวดเร็ว จนทำให้เกิดภาวะฟองสบู่แตก ซึ่งมักจะทำให้เกิดปัญหาหนี้สินเกิดขึ้นตามมา
# กระจ่าง ตุลารักษ์
ร้อยโท กระจ่าง ตุลารักษ์ (1 เมษายน พ.ศ. 2456 — 23 มิถุนายน พ.ศ. 2552) หนึ่งในสมาชิกคณะราษฎร ผู้ทำการเปลี่ยนแปลงการปกครอง พ.ศ. 2475 อดีตกรรมการบริหารพรรคประชาธิปัตย์ และอดีตสมาชิกสภาผู้แทนราษฎรจังหวัดขอนแก่น

 ประวัติ 
นายกระจ่าง เป็นชาวไทยเชื้อสายจีน เกิดเมื่อวันที่ 1 เมษายน พ.ศ. 2456 ที่ตำบลบางสวน อำเภอบางคล้า จังหวัดฉะเชิงเทรา เข้าร่วมกับคณะราษฎรด้วยวัยเพียง 19 ปี ขณะยังเป็นนักเรียนช่างกลอยู่ จากการชักชวนของพี่ชาย คือ นายสงวน ตุลารักษ์ โดยเข้ามาเป็นสมาชิกคณะราษฎรในสายพลเรือนเพียง 5 วัน ก่อนการเปลี่ยนแปลงการปกครองเท่านั้น โดยนายสงวนได้มอบหมายให้นายกระจ่างพาเพื่อนร่วมอุดมการณ์ที่มีพฤติกรรมดี ไม่ดื่มเหล้า ไม่ติดการพนัน เข้าร่วมเป็นคณะราษฎรเพิ่มด้วย 2-3 คน

 บทบาททางการเมือง 
ในเช้าวันที่ 24 มิถุนายน พ.ศ. 2475 ซึ่งเป็นวันเปลี่ยนแปลงการปกครอง นายกระจ่างรับหน้าที่ควบคุมตัวบุคคลสำคัญและเจ้านายชั้นสูงในพระที่นั่งอนันตสมาคม รวมถึงอารักขาหัวหน้าคณะราษฎรด้วย โดยไม่ได้รับรู้มาก่อนเลยว่าจะมีการเปลี่ยนแปลงการปกครอง เพราะเป็นบุคคลระดับเล็ก ๆ ไม่ได้รับรู้ถึงแผนการชั้นสูง

ภายหลังเปลี่ยนแปลงการครอง ที่สมาชิกคณะราษฎรหลายคนได้มีตำแหน่งและบทบาททางการเมือง แต่นายกระจ่างก็ได้กลับไปเป็นลูกจ้างตามเดิม โดยไม่มีตำแหน่งใด ๆ ทั้งสิ้น เนื่องจากอายุยังน้อยอยู่ จนกระทั่งเกิดสงครามมหาเอเชียบูรพาขึ้นเมื่อ พ.ศ. 2484 นายกระจ่างได้ร่วมกับขบวนการเสรีไทย โดยได้ปฏิบัติหน้าที่เล็ดลอดเข้าไปในประเทศจีนเพื่อให้ความคุ้มครองบุคคลสำคัญต่าง ๆ และปฏิบัติงานอยู่ตามตะเข็บชายแดนไทย-ลาว และลาว-เวียดนาม หลังเสร็จสงครามแล้วได้รับยศเป็น ร้อยโท (ร.ท.) เมื่อวันที่ 29 กันยายน พ.ศ. 2488ประกาศสำนักนายกรัฐมนตรี เรื่อง พระราชทานยศทหาร

จากนั้น ร.ท.กระจ่างก็ได้กลับไปใช้ชีวิตอยู่กับครอบครัวที่จังหวัดยะลา โดยได้เปิดกิจการโรงเลื่อยที่อำเภอรามัน และได้สมรสกับนางพวงเพ็ชร (นามเดิม: สวนเพ็ชร โกวิทยา) ซึ่งเป็นภรรยา มีบุตรธิดารวมทั้งสิ้น 4 คน

ร.ท.กระจ่าง เคยเป็น ส.ส. จังหวัดขอนแก่น จากการเลือกตั้งเมื่อเดือนมกราคม พ.ศ. 2489 (ต่อมาเข้าร่วมกับพรรคสหชีพ) จากนั้น เมื่อหม่อมราชวงศ์เสนีย์ ปราโมช อดีตหัวหน้าเสรีไทยสาย สหรัฐอเมริกา ได้เข้ารับตำแหน่งหัวหน้า พรรคประชาธิปัตย์ ต่อจากนายควง อภัยวงศ์ ที่ถึงแก่อสัญกรรมไปเมื่อปี พ.ศ. 2511 ร.ท.กระจ่างได้สมัครเป็นสมาชิกพรรค และได้ลงเลือกตั้งเป็น ส.ส. ในจังหวัดยะลา แต่ไม่ได้รับการเลือกตั้ง หลังจากนั้นชีวิตก็ได้วนเวียนอยู่ในแวดวงการเมืองมาโดยตลอด เช่น เป็นนักการเมืองท้องถิ่น และปลูกฝังทัศนคติทางการเมือง การปกครองแก่บุตรหลานและคนใกล้ชิด เป็นต้นกระทั่ง พ.ศ. 2525 ร้อยโทกระจ่างได้เข้ามาเป็นกรรมการบริหาร พรรคประชาธิปัตย์ ที่จดทะเบียนขึ้นมาอีกครั้งหนึ่งเข้ามาเป็นกรรมการบริหาร ก่อนจะพ้นจากตำแหน่งกรรมการบริหารพรรคเมื่อ พ.ศ. 2526พ้นจากตำแหน่งกรรมการบริหาร

ในเดือนมิถุนายน พ.ศ. 2542 ซึ่งเป็นวาระครบรอบ 67 ปี ของการเปลี่ยนแปลงการปกครอง ร.ท.กระจ่างได้ให้สัมภาษณ์นิตยสารสารคดีถึงเหตุการณ์ในวันเปลี่ยนแปลงการปกครอง ในฐานะที่เป็นสมาชิกคณะราษฎรคนสุดท้ายที่ยังมีชีวิตอยู่

 ถึงแก่กรรม 
กระจ่าง ถึงแก่อนิจกรรมลงอย่าสงบในบ้านพักของตัวเองในเวลา 23:00 น. ของวันที่ 23 มิถุนายน พ.ศ. 2552 หรือ 1 ชั่วโมงก่อนเข้าสู่วันครบรอบ 77 ปีของการเปลี่ยนแปลงการปกครองด้วยวัย 96 ปีกระจ่าง ตุลารักษ์ สมาชิกคณะราษฎรคนสุดท้ายสิ้นใจ  กรุงเทพธุรกิจ มีพิธีฌาปนกิจศพเมื่อวันที่ 28 มิถุนายน พ.ศ. 2552 ณ ณาปนสถานเทศบาลนครยะลา
# ทีนอนโตซอรัส
ทีนอนโตซอรัส  ชื่อของมันมีความหมายว่า กิ้งก่าเอ็นกล้ามเนื้อ ที่ชื่อของมันมีความหมายแบบนี้เพราะมีเส้นเอ็นแข็งๆ ตั้งแต่หลังไปจนถึงหาง พบในยุคครีเทเซียสตอนต้น ฟอสซิลของมันค้นพบที่อเมริกาเหนือและแอฟริกา ขนาด 5 เมตร เวลายืนมันใช้ขาหลัง เวลาเดินมันจะใช้ขาทั้งหมด อาวุธของมันคือหางที่มีขนาดใหญ่เต็มไปด้วยกล้ามเนื้อของมัน เพื่อใช่ป้องกันตัวจากไดโนนีคัสที่เป็นนักล่ายุคเดียวกับมัน
# เดวิดกับหัวโกไลแอธ (คาราวัจโจ-โรม)
เดวิดกับหัวโกไลแอธ  เป็นภาพเขียนสีน้ำมันที่เขียนโดยคาราวัจโจNew Advent Catholic Encyclopedia, Michaelangelo Morigi (Caravaggio) จิตรกรสมัยบาโรกคนสำคัญชาวอิตาลีที่ปัจจุบันตั้งแสดงอยู่ที่หอศิลป์บอร์เกเซในกรุงโรมในประเทศอิตาลี  

ภาพ “เดวิดกับหัวโกไลแอธ” ฉบับเวียนนาเขียนราวระหว่างปี ค.ศ. 1609 ถึงปี ค.ศ. 1610 เป็นภาพเขียนที่เป็นของคาร์ดินัลสคิปิโอเน บอร์เกเซ ในปี ค.ศ. 1613 การระบุว่าเวลาที่เขียนมีตั้งแต่ ค.ศ. 1605 ไปจนถึงระหว่าง ค.ศ. 1609 ถึง ค.ศ. 1610 ภาพ “เดวิดกับหัวโกไลแอธ” เป็นภาพเขียนภาพหนึ่งที่อาจจะเป็นภาพเขียนภาพสุดท้ายของคาราวัจโจ ใบหน้าของเดวิดที่ดูเศร้าอาจจะสะท้อนอารมณ์ของคาราวัจโจในบั้นปลายของชีวิต ภาพเขียนนี้ทำให้นึกถึงภาพ “การตัดหัวนักบุญจอห์นแบ็พทิสต์” ที่ลา วาเล็ตตา แต่ภาพนี้ขาดสีที่สดใสของภาพ “การตัดหัวนักบุญจอห์น” และเป็นภาพขนาดเล็กที่สร้างความใกล้ชิดกับผู้ชมภาพมากกว่าเมื่อเปรียบเทียบกับงานเขียนชิ้นใหญ่ๆ อื่นๆ ที่คาราวัจโจเขียน

เดวิดดูเหมือนจะมีความรู้สึกขยะแขยงกับการถือหัวของโกไลแอธอยู่บ้าง คาราวัจโจจะใช้หัวของโกไลแอธในการแสดงภาพตนเองและเดวิดก็อาจจะเป็นเช็คโค เดล คาราวัจโจ (Cecco del Caravaggio)  ตามที่บรรยายโดยจิโอวานนิ เปียโตร เบลโลริในปี ค.ศ. 1650 ถ้าหัวของโกไลแอธคือคาราวัจโจจริงก็เป็นการแสดงความรู้สึกขยะแขยงที่คาราวัจโจสื่อออกมาทางภาพ ที่คล้ายกับที่ไมเคิล แอนเจโลทำในภาพ “การตัดสินครั้งสุดท้าย” สำหรับชาเปลซิสติน ที่เขียนใบหน้าที่บิดเบี้ยวทรมานที่เป็นใบหน้าของตนเองบนหนังที่ลอกออกมาจากร่างของนักบุญบาร์โทโลมิว  แต่ใบหน้าของโกไลแอธของคาราวัจโจเป็นใบหน้าของผู้ที่สิ้นหวัง

สีเงินมอม, ดำและน้ำตาลเป็นสีหลักที่ใช้ในภาพ แสงที่ส่องบนร่างของเดวิดทำให้ดูเหมือนเป็นเด็กข้างถนนที่ถือดาบที่มีรอยเปื้อนเลือดเพียงเล็กน้อยราวกับจะกล่าวว่ามีความชำนาญในการฆ่าคนจนไม่ต้องทำให้เลอะเทอะ กลางหน้าผากของโกไลแอธมีแผลที่เป็นแผลที่คาราวัจโจได้รับเมื่ออยู่ที่เนเปิลส์  บนดาบมีอักษรย่อ “H-AS OS” ที่มาจากภาษาละติน “Humilitas occidit superbiam” (ความถ่อมตัวฆ่าความหยิ่งยะโส) ซึ่งอาจจะเป็นนัยยะของความสำนึกผิดของคาราวัจโจหลังจากที่ได้หนีไปหลังจากที่ไปฆ่าคนจากการทะเลาะเบาะแว้งกัน
# เดวิดกับหัวโกไลแอธ (คาราวัจโจ-เวียนนา)
เดวิดกับหัวโกไลแอธ  เป็นภาพเขียนสีน้ำมันที่เขียนโดยคาราวัจโจNew Advent Catholic Encyclopedia, Michaelangelo Morigi (Caravaggio) จิตรกรสมัยบาโรกคนสำคัญชาวอิตาลีที่ปัจจุบันตั้งแสดงอยู่ที่พิพิธภัณฑ์ประวัติศาสตร์ศิลปะในกรุงเวียนนาในประเทศออสเตรีย  

ภาพ “เดวิดกับหัวโกไลแอธ” เขียนราวปี ค.ศ. 1607 ปีเตอร์ รอบบ์ (Peter Robb) ผู้เขียนชีวประวัติของคาราวัจโจเชื่อว่าภาพนี้ซื้อโดยเคานท์แห่งวิลลาเมดิอานาในเนเปิลส์ระหว่างปี  ค.ศ. 1611 ถึงปี ค.ศ. 1617 ที่จิโอวานนิ เปียโตร เบลโลริบันทึกไว้ว่าวิลลาเมดิอานากลับไปสเปนพร้อมกับภาพเขียนครึ่งตัวของเดวิดโดยคาราวัจโจ

ภาพของคาราวัจโจแสดงเหตุการณ์ที่เกิดขึ้นในชั่วขณะที่บรรยายใน 1 ซามูเอล 17:57: “เมื่อเดวิดกลับมาจากการฆ่าคนฟิลลิสตีน, แอ็บเนอร์ดึงตัวเดวิดเข้าไปหาซอลขณะที่หัวของโกไลแอธยังอยู่ในมือของเดวิด” การวางท่าในภาพเป็นการวางท่าโดยทั่วไปของการเขียนภาพนี้ ที่แสดงเดวิดถือหัวของโกไลแอธด้วยความภูมิใจ ในฉบับบอร์เกเซคาราวัจโจเปลี่ยนเป็นเดวิดยื่นหัวโกไลแอธมาทางผู้ชมภาพ  ที่ทำให้ผู้ชมภาพอยู่ในฐานะซอล

ภาพเขียนอาจจะเปรียบได้กับภาพเดียวกัน “เดวิดกับหัวโกไลแอธ” ที่หอศิลป์บอร์เกเซ ที่เขียนไม่ในปี ค.ศ. 1607 ก็ในปี ค.ศ. 1609/1610 ภาพเขียนสองภาพนี้มีความคล้ายคลึงกัน เช่นเดียวกับการเขียนภาพนักบุญจอห์แบ็พทิสต์คาราวัจโจศึกษาและเขียนภาพนี้จากมุมต่างๆ แต่ภาพที่อยู่ที่เวียนนามีบรรยากาศที่ไม่หนักเท่ากับฉบับบอร์เกเซ เดวิดของเวียนนามีความรู้สึกถึงชัยชนะมากกว่าความเดวิดฉบับบอร์เกเซที่ดูมีความรู้สึกใคร่ครวญและซึมเศร้า และใบหน้าของโกไลแอธที่เป็นที่ยอมรับกันว่าเป็นภาพเหมือนตนเองของคาราวัจโจ แต่โกไลแอธบอร์เกเซก็เป็นใบหน้าทั่วไป

นายแบบสำหรับเดวิดทั้งของบอร์เกเซและเวียนนาน่าจะเป็นคนเดียวกับผู้ที่เป็นแบบสำหรับคิวปิดใน “ชัยชนะของความรัก” และ “นักบุญจอห์นแบ็พทิสต์” ที่โตขึ้น ภาพทั้งหมดเขียนเมื่อปี ค.ศ. 1602 ผู้ที่เป็นแบบของภาพเหล่านี้สันนิษฐานกันโดยผู้เชี่ยวชาญหลายคนรวมทั้งปีเตอร์ รอบบ์ ว่าเป็นเช็คโค เด็กที่เป็นผู้รับใช้ของคาราวัจโจในกรุงโรมเมื่อต้นคริสต์ทศวรรษ 1600 และเป็นคนคนเดียวกับเช็คโค เดล คาราวัจโจ จิตรกรที่ทำงานที่โรมระหว่างปี ค.ศ. 1610 ถึงปี ค.ศ. 1625 และมีงานเขียนที่มีลักษณะที่เป็นแบบการเขียนของคาราวัจโจ แต่ไม่มีหลักฐานว่าเช็คโคอยู่กับคาราวัจโจหลังจากที่หลบหนีจากโรมในปี ค.ศ. 1606 หรือไม่
# ดีน มาร์ติน
ดีน มาร์ติน  มีชื่อเกิดว่า ดีโน พอล โครเชตติ ; 7 มิถุนายน ค.ศ. 1917 – 25 ธันวาคม ค.ศ. 1995) เป็นนักร้อง, นักแสดงและนักแสดงตลกชาวอเมริกันเชื้อสายอิตาลี เขาเป็นหนึ่งในผู้ให้ความบันเทิงชาวอเมริกันที่ได้รับความนิยมและยืนยงที่สุดในช่วงกลางศตวรรษที่ 20 มาร์ตินได้รับฉายาว่า "ราชาแห่งความเท่" มาร์ตินประสบความสำเร็จในอาชีพร่วมกับนักแสดงตลก เจอร์รี ลูอิส โดยทั้งคู่มีชื่อเรียกว่า มาร์ตินและลูอิส ใน ค.ศ. 1946 พวกเขาได้แสดงในไนต์คลับและต่อมาได้ปรากฏตัวทางวิทยุ, โทรทัศน์และภาพยนตร์เป็นจำนวนมาก

มาร์ตินเริ่มทำงานเป็นศิลปินเดี่ยวในฐานะนักแสดง หลังสิ้นสุดการเป็นหุ้นส่วนกับลูอิสอย่างรุนแรงใน ค.ศ. 1956  มาร์ตินก่อตั้งตัวเองในฐานะนักร้อง โดยบันทึกเพลงร่วมสมัยมากมายรวมถึงมาตรฐานจาก เกรตอเมริกันซองบุก เขากลายเป็นหนึ่งในนักแสดงที่โด่งดังที่สุดในลาสเวกัสและเป็นที่รู้จักจากการเป็นเพื่อนกับศิลปิน แฟรงก์ ซินาตราและแซมมี เดวิส จูเนียร์ ทั้งสามคนร่วมกับคนอื่น ๆ ก่อตั้ง แรตแพก

มาร์ตินเป็นพิธีกรรายการวาไรตีทางโทรทัศน์ชื่อ เดอะดีนมาร์ตินโชว์ ตั้งแต่ ค.ศ. 1965 โดยมีเนื้อหาเกี่ยวกับความสามารถด้านการร้องเพลงและการแสดงตลกของมาร์ติน และมีลักษณะท่าทางที่ผ่อนคลายและเป็นกันเองของเขา ตั้งแต่ ค.ศ. 1974 ถึง 1984 เขาเป็นโรสต์มาสเตอร์ในรายการ ดีนมาร์ตินเซเลบริตีโรสต์ ยอดนิยม ซึ่งดึงดูดคนดัง, นักแสดงตลกและนักการเมือง ตลอดชีวิตการทำงานของเขา มาร์ตินได้แสดงบนเวทีคอนเสิร์ต, ไนต์คลับ, บันทึกเสียงและปรากฏตัวในภาพยนตร์ 85 เรื่องและรายการโทรทัศน์อีกมากมาย

เพลงที่รู้จักกันดีที่สุดของเขา ได้แก่ "อินต์แดตอะคิกอินเดอะเฮด?", "เมโมรีส์อาร์เมดออฟดิส", "แดตส์อะมอเร", "เอฟรีเลิฟส์ซัมบอดี", "ยูร์โนบอดีทิลล์ซัมบอดีเลิฟส์ยู", "สเวย์", และ "โวลาเร"
# ไมโครฟิลาเมนท์
ไมโครฟิลาเมนท์  หรือ แอกทินฟิลาเมนท์  เป็นโปรตีนฟิลาเมนท์ภายในไซโทพลาซึมของเซลล์ยูคารีโอตซึ่งประกอบขึ้นเป็นส่วนหนึ่งของไซโทสเกเลตัน ไมโครฟิลาเมนต์ประกอบด้วยไบโอพอลีเมอร์แอคติน (actin) เป็นหลัก แต่ก็ถูกปรับแต่งผ่านและมีปฏิสัมพันธ์กับโปรตีนอื่น ๆ จำนวนมากภายในเซลล์ ไมโครฟิลาเมนต์มักมีเส้นผ่านศูนย์กลางที่ 7 nm และประกอบด้วยแท่ง (strands) ของแอคตินสองแท่ง หน้าที่ขอไมโครฟิลาเมนต์ เช่น ในการไซโทคิเนซิส, การเคลื่อนที่แบบอะมีบอยด์, การเคลื่อนที่ของเซลล์, การเปลี่ยนแปลงรูปร่างของเซลล์, เอนโดไซโทซิส และ เอกโซไซโทซิส, การหดตัวของเซลล์ และเสถียรภาพเชิงกลของเซลล์ ไมโครฟิลาเมนต์มีความยืดหยุ่นและแข็งแรงมาก สามารถต้านทานต่อแรงบีบอัดหลายพิโคนิวตัน (piconewtons) และต่อการแตกหักของเส้นใยเช่นกัน ในกระบวนการของเซลล์เช่นการเคลื่อนที่ของเซลล์ ปลายด้านหนึ่งของแอคตินฟิลาเมนต์จะยาวออก ในขณะที่อีกปลายหนึ่งจะหดตัวลง ด้วยการทำงานของมอเตอร์ระดับโมเลกุล (molecular moter) ไมโอซิน II (Myosin II) นอกจากนี้ยังมีหน้าที่เป็นส่วนหนึ่งของมอเตอร์ระดับโมเลกุลสำหรับการหดตัว (contractile molecular motors) กลุ่มที่ทำงานด้วยแอคโตไมโอซิน (actomyosin-driven) ที่ซึ่งเส้นใยบาง ๆ นั้นทำหน้าที่เป็นเครื่องมือสำหรับการดึง (pulling action) ในกระบวนการปราศจาก ATP (ATP-dependent) ของไมโอซินในการหดตัวของกล้ามเนื้อ และการเคลื่อนที่ซูโดพอด (pseudopod)
อ้างอิง

 แหล่งข้อมูลอื่น
# สงครามไบแซนไทน์-อาหรับ
สงครามไบแซนไทน์-อาหรับ   เป็นสงครามที่ต่อเนื่องกันระหว่างจักรวรรดิกาหลิป และจักรวรรดิไบแซนไทน์ระหว่างคริสต์ศตวรรษที่ 7 ถึง คริสต์ศตวรรษที่ 12 ที่เริ่มตั้งแต่การพิชิตดินแดนของมุสลิมภายใต้จักรวรรดิกาหลิปรอชิดีนและจักรวรรดิกาหลิปอุมัยยะห์ และต่อสู้ต่อเนื่องกันมาด้วยสาเหตุความขัดแย้งของพรมแดนจนถึงสงครามครูเสดเริ่มต้นขึ้น ผลของสงครามคือการเสียดินแดนของจักรวรรดิไบแซนไทน์ หรือชาวอาหรับเรียกว่า “รุม”  ในบันทึกทางประวัติศาสตร์ 

ความขัดแย้งครั้งแรกยืนยาวตั้งแต่ ค.ศ. 634 จนถึง ค.ศ. 718 ที่จบลงด้วยการการล้อมกรุงคอนสแตนติโนเปิลครั้งที่สองที่หยุดยั้งการขยายตัวของจักรวรรดิอาหรับเข้ามายังอนาโตเลีย ความขัดแย้งครั้งเกิดขึ้นระหว่างราว ค.ศ. 800 จนถึง ค.ศ. 1169 เมื่อฝ่ายอิสลามยึดดินแดนทางตอนใต้ของอิตาลีโดยกองกำลังของอับบาซียะห์ระหว่างคริสต์ศตวรรษที่ 9 ถึงคริสต์ศตวรรษที่ 10 แต่ไม่ประสบกับความสำเร็จเท่าใดนักในซิซิลี เมื่อมาถึงสมัยการปกครองของราชวงศ์มาซีโดเนียไบแซนไทน์ก็ยึดบริเวณลว้านคืนมาได้ และบุกต่อไปเพื่อที่จะยึดเยรูซาเลมทางตอนใต้ อาณาจักรอีเมียร์แห่งอเล็พโพและอาณาจักรเพื่อนบ้านกลายเป็นอาณาจักรบริวารของไบแซนไทน์ทางตะวันออก ที่อันตรายส่วนใหญ่มาจากจักรวรรดิกาหลิปฟาติมียะห์ในอียิปต์ สถานะการณ์มาเปลี่ยนแปลงเมื่อราชวงศ์เซลจุครุ่งเรืองขึ้นและทำให้อับบาซียะห์ได้ดินแดนลึกเข้าไปในอนาโตเลีย ซึ่งเป็นผลให้จักรพรรดิไบแซนไทน์อเล็กซิออสที่ 1 โคมเนนอสต้องเขียนพระราชสาส์นไปขอความช่วยเหลือจากสมเด็จพระสันตะปาปาเออร์บันที่ 2ที่การประชุมสภาสงฆ์แห่งปิอาเชนซา ซึ่งเป็นสาเหตุหนึ่งของการเริ่มสงครามครูเสดครั้งที่ 1
# กบฏ
กบฏ, ขบถ หรือ กระบถ อาจหมายถึง
 การกบฏ (rebellion) - การประทุษร้ายต่อทางอาณาจักร, ทรยศ
 ผู้เป็นกบฏ (rebel) - ผู้ประทุษร้ายต่อทางอาณาจักร
 ความผิดฐานเป็นกบฏ (treason-felony) - ชื่อความผิดอาญาในระบบคอมมอนลอว์
 การกบฏต่อแผ่นดิน (high treason) - ความผิดอาญาฐานทรยศประเทศของตนเอง
# เดอะฮอร์เรอส์
เดอะ ฮอร์เรอส์ (The Horrors) เป็นวง การาจร็อก จากอังกฤษ ก่อตั้งวงตั้งแต่ปี 2005 ออกอัลบั้มเต็มแล้ว 2 อัลบั้ม คือ Strange House วันที่ 5 มีนาคม 2007 (#37 on the UK Albums Chart) และ Primary Colours วันที่ 4 พฤษภาคม 2009 (#25 in the UK.)

 ประวัติวง 

เดิมทีพวกเขามีความสนใจในแผ่นเสียงจากวง การาจร็อก ยุค 1960 อยู่แล้ว สไปเดอร์ เจ้าของ Junkclub ได้พบกับ แฟริส และ ทอม ทั้งหมดจึงได้รู้จักกัน ที่ Jumkclub ของ สไปเดอร์นั่นเอง ต่อมาในปี2005 โจขัว ก็ได้ออกจากวงตัวเอง และไปร่วมกับพวกเขา และในที่สุดก็ร่วมกันเล่นดนตรี และก่อตั้งวง The Horrors ในที่สุด

พวกเขาเริ่มเล่นดนตรีที่ Junkclub เริ่มแรกจะเล่นเพลงคัฟเวอร์จากวงการาจย้อนยุค จนไม่นานก็เริ่มเล่นเพลงของตัวเอง
ผู้คนรู้จักเดอะ ฮอร์เรอส์ มากขึ้น พวกเขาปล่อยซิงเกิลแรก "Sheena is a parasite" ด้วยแนวเพลงที่แปลกใหม่ และย้อนยุค
กับความดุเดือด และน่ากลัว 

จุดเด่นของวงคือภาพลักษณ์ที่ดูน่าสนใจ โดยพวกเขาเลือกที่จะแต่งตัวด้วยชุดดำ และมีภาพลักษณ์ที่ดูลึกลับ จนได้ลงในหน้าแนะนำวงหน้าใหม่ของนิตยสาร NMEในปี 2006 และภาพที่พวกเขาเลือกลงคือ  ภาพของสมาชิกทั้งวงยืนอยู่ท่ามกลางบรรยากาศเหมือนป่าช้า  และถือมีดซึ่งเปล่งแสงสะท้อนออกมา  กลายเป็นภาพคลาสสิกและพวกเขาก็กลายเป็นจุดสนใจทันที

หลังจากออกผลงานต่อมา  พวกเขาก็ได้ขึ้นหน้าปก  NME  และได้ไปออกทัวร์กับวงรุ่นเดียวกันอย่าง  The  Automatic,  The  View  และ  Mumm-Ra  ทำให้พวกเขาเป็นที่รู้จักในวงกว้าง  จนกระแส  Goth  กลับมาเริ่มเป็นระบาดไปทั่วอังกฤษ 

พวกเขาก็ปล่อย  Strange  House  ผลงานชิ้นแรกในปี  2007 ด้วยแนวเพลงที่เน้นไปในทางการาจ กับเสียงซินธิไซเซอร์ ที่เล่นออกมาในโทนหม่นมืด เพลงเด่น เช่น  เพลงเปิด  Jack  The  Ripper  ที่เป็นการคัฟเวอร์เพลงเก่า  ,  She  is  a  New  Thing ,  Draw  Japan  และ Count  in  Five  

จุดเด่นอีกอย่างของพวกเขาคือ การแสดงสดบนเวที ที่เน้นบรรยากาศที่ดำมืดและดูน่ากลัว  เช่นการปิดไฟทั้งเวทีและใช้  Strobe  light  เป็นระยะๆ  จนทำให้พวกเขาโด่งดังขึ้นมาอย่างรวดเร็ว 
 
ในปี 2009 พวกเขากลับมาพร้อมกับ  Primary  Colours  ที่เป็นการเปลี่ยนแปลงครั้งใหญ่ของพวกเขา  ที่เน้นซาวด์แบบไซคีเดลิกยุคเก่า 
และลดความดุเดือดรุนแรงแบบการาจลงไปเล็กน้อย

 ผลงาน 
 อัลบั้มเต็ม 
 Strange House (5 มีนาคม 2007) Loog, #37  (UK) 
 Primary Colours (4 พฤษภาคม 2009) XL Recordings, #25  (UK) 

 อีพี 
วันที่วางจำหน่ายชื่อสังกัด24 ตุลาคม 2006The Horrors EPStolen Transmission6 ตุลาคม 2008"Shadazz" (also featuring Suicide and Nik Void)Blast First Petite

 ซิงเกิล 
วันที่วางจำหน่ายชื่อบี-ไซด์สังกัดอันดับสูงสุดใน UK Chart อัลบั้ม10 เมษายน 2006"Sheena Is a Parasite""Jack the Ripper"LoogN/AStrange House31 กรกฎาคม 2006"Death at the Chapel""Crawdaddy Simone"LoogN/A30 ตุลาคม 2006"Count in Fives""Who Says""A Knife in Their Eye"LoogN/A26 กุมภาพันธ์ 2007"Gloves""Kicking Kay""Horrors' Theme""Death at the Chapel" (Live)Loog#3425 มิถุนายน 2007"She Is the New Thing""Sister Leonella""Draw Japan" (Dandi Wind Remix) "Excellent Choice" (re-recorded)Loog#8917 มีนาคม 2009"Sea Within a Sea"XLN/APrimary Colours11 เมษายน 2009"Who Can Say""You Could Never Tell"XLN/A

 แหล่งข้อมูลอื่น 
 The Horrors' official website 
 The official Horrors' MySpace page